ନୂଆଦିଲ୍ଲୀଃ ରୋଡ ରେଜ୍ ମାମଲାରେ ଦଣ୍ଡିତ ହୋଇ ପଞ୍ଜାବ କଂଗ୍ରେସର ପୂର୍ବତନ ଅଧ୍ୟକ୍ଷ ନବଜୋତ ସିଂ ସିଦ୍ଧୁ ଏବେ ପଟିଆଲା ସେଣ୍ଟ୍ରାଲ ଜେଲରେ ବନ୍ଧୀ । ତାଙ୍କୁ ବର୍ଷେ ଜେଲ ଦଣ୍ଡ ମିଳିଛି । ଜେଲରେ ସ୍ୱାସ୍ଥ୍ୟାବସ୍ଥା ବିଗିଡିବା ପରେ ସ୍ୱାସ୍ଥ୍ୟ ପରୀକ୍ଷା କରାଯାଇଛି। ଏଥିରେ ସିଦ୍ଧୁଙ୍କୁ ଫ୍ୟାଟି ଲିଭର ହୋଇଥିବା ଜଣାପଡିଛି । ପରେ ଡାକ୍ତର ତାଙ୍କୁ ଲୋ ଫ୍ୟାଟ ଏବଂ ଫାଇଭର ଖାଦ୍ୟ ଖାଇବାକୁ ପରାମର୍ଶ ଦେଇଛନ୍ତି। ସିଦ୍ଧୁଙ୍କ ଡାଏଟ୍ ପ୍ଲାନ ଆଜି ପଟିୟାଲାର ଏକ କୋର୍ଟରେ ଆଗତ କରାଯାଇଛି । କୋର୍ଟ ମଧ୍ୟ ତାଙ୍କୁ ଏହି ସ୍ପେଶାଲ ଡାଏଟ୍ ଦେବାକୁ ଅନୁମତି ଦେଇଛନ୍ତି।
ସିଦ୍ଧୁଙ୍କୁ ପରାମର୍ଶ ଦେଇ ନିଜ ଓଜନ କମ କରିବାକୁ ଡାକ୍ତର କହିଛନ୍ତି। ସିଦ୍ଧୁ ଜେଲରେ ସ୍ପେଶ ଫୁଡ୍ ପାଇଁ ନ୍ୟାୟିକ ମାଜିଷ୍ଟ୍ରେଟଙ୍କ ନିକଟରେ ଯାଚିକା ଦାଖଲ କରିଥିଲେ। ଏହାପରେ ହସ୍ପିଟାଲ ଯାଇ ସ୍ୱାସ୍ଥ୍ୟ ପରୀକ୍ଷା କରାଇବାକୁ ସିଦ୍ଧୁଙ୍କୁ କହିଥିଲେ। ଯାଞ୍ଚରେ ଲିଭର ଇନଫେକସନ ଏବଂ ଫ୍ୟାଟି ଲିଭର ଥିବା ଜଣାପଡିଥିଲା। ଏବେ ସିଦ୍ଧୁଙ୍କ ପାଇଁ ଜେଲ ପ୍ରଶାସନ ଏକ ମେଡିକାଲ ବୋର୍ଡ ଗଠନ କରିଛି ଯିଏ ତାଙ୍କ ଡାଏଟ୍ ପ୍ଲାନ ପ୍ରସ୍ତୁତ କରିବ ।
